CELEX: 32002R1162
Language: ro
Date: 2002-06-28 00:00:00
Title: Regulamentul (CE) nr. 1162/2002 al Comisiei din 28 iunie 2002 de modificare a Regulamentului (CEE) nr. 94/92 de stabilire a normelor de aplicare a regimurilor pentru importurile din țările terțe prevăzute de Regulamentul (CEE) nr. 2092/91 al ConsiliuluiText cu relevanță pentru SEE.

Anunţ juridic important

|

32002R1162

Official Journal L 170 , 29/06/2002 P. 0044 - 0045 Ediţie specială în limba cehă Chapter 15 Volume 07 P. 83  - 85 Ediţie specială în limba estonă Chapter 15 Volume 07 P. 83  - 85 Ediţie specială în limba maghiară Chapter 15 Volume 07 P. 83  - 85 Ediţie specială în limba lituaniană Chapter 15 Volume 07 P. 83  - 85 Ediţie specială în limba letonă Chapter 15 Volume 07 P. 83  - 85 Ediţie specială în limba malteză Chapter 15 Volume 07 P. 83  - 85 Ediţie specială în limba polonă Chapter 15 Volume 07 P. 83  - 85 Ediţie specială în limba slovacă Chapter 15 Volume 07 P. 83  - 85 Ediţie specială în limba slovenă Chapter 15 Volume 07 P. 83  - 85

		20020628Regulamentul (CE) nr. 1162/2002 al Comisieidin 28 iunie 2002de modificare a Regulamentului (CEE) nr. 94/92 de stabilire a normelor de aplicare a regimurilor pentru importurile din țările terțe prevăzute de Regulamentul (CEE) nr. 2092/91 al Consiliului(Text cu relevanță pentru SEE)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Regulamentul (CEE) nr. 2092/91 al Consiliului din 24 iunie 1991 privind metoda de producție agricolă ecologică și indicarea acesteia pe produsele agricole și alimentare [1], astfel cum a fost modificat ultima dată prin Regulamentul (CE) nr. 473/2002 al Comisiei [2], în special articolul 11 alineatul (1),întrucât:(1) Lista țărilor terțe din care trebuie să provină anumite produse agricole obținute prin metoda de producție ecologică, pentru a fi comercializate în Comunitate, prevăzută la articolul 11 alineatul (1) din Regulamentul (CEE) nr. 2092/91, este stabilită de anexa la Regulamentul (CEE) nr. 94/92 al Comisiei [3], astfel cum a fost modificat ultima dată prin Regulamentul (CE) nr. 2589/2001 [4]. Lista respectivă a fost întocmită în conformitate cu articolul 11 alineatul (2) din Regulamentul (CEE) nr. 2092/91.(2) Noua Zeelandă a înaintat Comisiei o cerere pentru a fi inclusă în lista prevăzută la articolul 11 alineatul (1) din Regulamentul (CEE) nr. 2092/91. Autoritățile acesteia au prezentat informațiile solicitate în temeiul articolului 2 alineatul (2) din Regulamentul (CEE) nr. 94/92.(3) Analizarea acestor informații și discuțiile ulterioare cu autoritățile din Noua Zeelandă au condus la concluzia că, în țara respectivă, reglementările privind producția și controlul produselor agricole sunt echivalente cu cele stabilite de Regulamentul (CEE) nr. 2092/91.(4) Importurile din Noua Zeelandă în Comunitatea Europeană se desfășoară în prezent în conformitate cu articolul 11 alineatul (6) din Regulamentul (CEE) nr. 2092/91. Producătorii și exportatorii vor avea nevoie de o perioadă de tranziție pentru a se adapta la Programul de asigurare oficială a caracterului ecologic al alimentelor.(5) Durata includerii Noii Zeelande în listă ar trebui să depindă de rezultatul controlului de la fața locului cu privire la normele de producție și la măsurile de control aplicate efectiv în Noua Zeelandă, prevăzute de articolul 11 alineatul (5) din Regulamentul (CEE) nr. 2092/91.(6) Autoritățile din Noua Zeelandă au furnizat Comisiei toate garanțiile și informațiile necesare care satisfac cerința ca organismele de control să respecte criteriile stabilite la articolul 11 alineatul (2) din Regulamentul (CEE) nr. 2092/91.(7) Prin urmare, Regulamentul (CEE) nr. 94/92 ar trebui modificat în consecință.(8) Măsurile prevăzute de prezentul regulament sunt conforme cu avizul comitetului menționat la articolul 14 din Regulamentul (CEE) nr. 2092/91,ADOPTĂ PREZENTUL REGULAMENT:Articolul 1Anexa la Regulamentul (CEE) nr. 94/92 se modifică în conformitate cu anexa la prezentul regulament.Articolul 2Pe parcursul unei perioade de tranziție care expiră la 30 iunie 2003, Ministerul Agriculturii și Pădurilor (MAP) din Noua Zeelandă poate, de asemenea, să emită certificatul menționat la articolul 11 alineatul (1) litera (b) din Regulamentul (CEE) nr. 2092/91 pentru produsele pentru care s-au acordat autorizații de import și care au fost notificate în conformitate cu articolul 11 alineatul (6) din regulamentul respectiv, cu condiția ca autorizațiile să fi fost acordate înainte de 1 iulie 2002.Articolul 3Prezentul regulament intră în vigoare la 1 iulie 2002.Prezentul regulament este obligatoriu în toate elementele sale și se aplică direct în toate statele membre.Adoptat la Bruxelles, 28 iunie 2002.Pentru ComisieFranz FischlerMembru al Comisiei[1] JO L 198, 22.7.1991, p. 1.[2] JO L 75, 16.3.2002, p. 21.[3] JO L 11, 17.1.1992, p. 14.[4] JO L 345, 29.12.2001, p. 18.--------------------------------------------------20020628ANEXĂÎn anexa la Regulamentul (CEE) nr. 94/92 se adaugă următorul text, după textul referitor la Elveția:"Noua Zeelandă1. Categorii de produse:(a) produse agricole vegetale netransformate, animale și produse animaliere netransformate în sensul articolului 1 alineatul (1) litera (a) din Regulamentul (CEE) nr. 2092/91, cu excepția:- animalelor și a produselor animaliere care poartă sau care urmează să fie poarte de indicații privind conversia;- produselor de acvacultură;(b) produse agricole vegetale și produse animaliere, transformate, destinate consumului uman, în sensul articolului 1 alineatul (1) litera (b) din Regulamentul (CEE) nr. 2092/91, cu excepția:- produselor animaliere poartă sau care urmează să fie poarte de indicații privind conversia;- produselor care conțin produse de acvacultură.2. Origine:Produsele din categoria 1(a) și ingredientele produse prin metoda de producție ecologică din produse din categoria 1(b) care au fost produse în Noua Zeelandă sau care au fost importate în Noua Zeelandă:- fie din Comunitatea Europeană;- fie dintr-o țară terță în cadrul acordurilor recunoscute ca fiind echivalente cu dispozițiile articolului 11 alineatul (1) din Regulamentul (CEE) nr. 2092/91;- fie dintr-o țară terță ale cărei norme de producție și al cărei sistemul de control au fost recunoscute ca fiind echivalente cu Programul de asigurare oficială a caracterului ecologic al alimentelor al MAP, pe baza garanțiilor și a informațiilor furnizate de autoritatea competentă din țara respectivă, în conformitate cu dispozițiile stabilite de către MAP și cu condiția să se importe numai ingrediente produse prin metoda de producție ecologică și destinate încorporării, în proporție de maximum 5 % dintre produse de origine agricolă, în produse din categoria 1(b) preparate în Noua Zeelandă.3. Organismele de control: BIO-GRO New Zealand; Certenz.4. Organismul responsabil cu emiterea certificatului: Ministerul Agriculturii și Pădurilor din Noua Zeelandă (MAP).5. Data limită de includere: 30 iunie 2006."--------------------------------------------------